Qui fou Pisandre de Camiros?
Pisandre de Camiros (en llatí Peisander, en grec Πείσανδρος) va ser un poeta nadiu de Camiros a  Rodes, fill de Pisó i Aristacma. De la seva vida res més és conegut excepte que tenia una germana de nom Diòclia. Va florir vers l'olimpíada 33 (648-645 aC).
Podria haver estat contemporani i amic d'Eumolp. Fou l'autor d'un poema en dos llibres sobre els treballs d'Hèrcules anomenat  ̔Ηράκλεια, Hercaleia. Climent d'Alexandria diu que va copiar aquesta obra de Pisí de Lindos. Probablement fou el primer que va establir el nombre de treballs en dotze. Només unes línies s'han conservat.
Se li atribueixen altres obre, però Suides diu que són espúries i l'autor era realment d'Aristees. A l'Antologia grega apareix un epigrama atribuït a Pisandre de Rodes que podria ser aquest mateix personatge.
Teòcrit de Siracusa diu que va tenir una estàtua dedicada a Camiros.
Un poeta nadiu de Camiros.